Sacrosancte ecclesie Sancti Vincentii martiris que est infra muros Matisconum, cui domnus Ado preest episcopus. Ego Gisloldus et uxor mea Gondrada, pro remedio animarum nostrarum, donamus ad ipsam casam Dei aliquid de rebus nostris que sunt site in pago Lugdunense, in fine Romanacense, in ipsa villa Romanaco. Inprimis est curtilus indominicatus cum mansione et vinea simul tenente, qui terminat a mane et a medio die vias publicas, a sero terra Sancti Vincentii, a circio terra Lamfredi presbiteri. Infra has terminationes, ipsum curtilum cum omnibus appendentiis, cum campis, pratis, silvis, pascuis, cum arboribus, aquis aquarumque decursibus, exiis et regressis, omnia et in omnibus, quicquid michi Gondrada, de paterna et materna hereditate evenit, et quicquid de fratre meo Aldrico conquisivi, et quicquid de caucione de Silvestro redemi, totum ad ipsam casam Dei donamus, tradimus atque transfundimus, eo tenore dum nos tres vixerimus, Gisloldus et Gondrada et unus infans noster, teneamus et possideamus; et omni anno investitura sextarios III de vino persolvant, et post nostrum decessum, faciant rectores Sancti Vincentii quicquid voluerint nullo contradicente, si quis contradixerit III libras auri componat. S. Gisloldi et uxoris sue Gondrade. S. Aldri. S. Witbert. S. Richard. S. Andree. S. Warnerio. S. Wasono. S. Evrat. Hactum est hoc regnante Conrado rege.